แพร่-เชียงใหม่ ระทึก! แผ่นดินไหวเขย่า 3.7-4.1แมกนิจูด
กรมอุตุนิยมวิทยา แจ้งเกิดเหตุแผ่นดินไหวที่จังหวัดแพร่-เชียงใหม่ ขนาด 3.7-4.1 สะเทือนหลายจังหวัดในภาคเหนือ
แพร่-เชียงใหม่ ระทึก! แผ่นดินไหวเขย่า 3.7-4.1แมกนิจูด ภาคเหนือหลายจังหวัดรับรู้แรงสั่นสะเทือน
20 ต.ค. 2565

กรมอุตุนิยมวิทยา รายงานว่าวันนี้ (20 ต.ค.65) เมื่อเวลา 01:39 น. เกิดแผ่นดินไหวที่จังหวัดแพร่ ต.แม่ปาน อ.ลอง ขนาด 3.7 รู้สึกสั่นไหวได้ในหลายพื้นที่ จากนั้นได้เกิดอาฟเตอร์ช็อคตามมาอีก 3 ครั้ง วัดขนาดได้ 1.8,1.5 และ 2.5 เจ้าหน้าที่กรมอุตุนิยมวิทยา รายงานว่า ข้อมูลจากกรมทรัพยากรธรณี ระบุว่า ที่จังหวัดแพร่เคยเกิดเหตุแผ่นดินไหวเมื่อ10 ปีก่อน เกิดจากรอยเลื่อนเถิน เป็นรอยเลื่อนที่มีพลัง
จากนั้น เมื่อเวลา 04.36 น.เกิดแผ่นดินไหวในจังหวัดเชียงใหม่ วัดแรงสั่นสะเทือนได้ขนาด 4.1 ความลึก 2 กิโลเมตร ที่ต.แม่คือ อ.ดอยสะเก็ด อยู่ระหว่างการตรวจสอบรายละเอียด เบื้องต้น ได้รับแจ้งรู้สึกสั่นไหวบริเวณจังหวัดเชียงใหม่และจังหวัดลำพูน
จังหวัดเชียงใหม่ ได้รับแจ้งรู้สึกสั่นไหวบริเวณ อ.เมือง อ.สันกำแพง อ.สันทราย อ.แม่ริม และ อ.ดอยสะเก็ด
จังหวัดลำพูน ได้รับแจ้งรู้สึกสั่นไหวที่ อ.เมือง และอ.บ้านธิ
จังหวัดพะเยา ได้รับแจ้งรู้สึกสั่นไหวที่ อ.ดอกคำใต้
จังหวัดเชียงใหม่ ได้รับแจ้งรู้สึกสั่นไหวบริเวณ อ.เมือง อ.สันกำแพง อ.สันทราย อ.แม่ริม และ อ.ดอยสะเก็ด
จังหวัดลำพูน ได้รับแจ้งรู้สึกสั่นไหวที่ อ.เมือง และอ.บ้านธิ
จังหวัดพะเยา รู้สึกสั่นไหวที่ อ.ดอกคำใต้
ทั้งนี้กรมอุตุนิยมวิทยา ได้รับแจ้งจากประชาชนนับร้อยสาย ว่าเกิดเหตุแผ่นดินไหวหรือไม่ เนื่องจากเป็นช่วงเช้ามืด คนตกใจสะดุ้งตื่นขึ้นมา แต่ยังไม่ได้รับแจ้งเรื่องความเสียหายจะเป็นการรับแจ้งว่ารู้สึกว่าบ้านสั่นไหว